open-index/open-wikipedia-markdown huggingface dataset:
Helligskogen

**Helligskogen** (fra finsk *Pyhä metsä*, «den hellige skogen») er et sted med militær grensestasjon og vandrerhjem i Skibotndalen. Stedet ligger ved E8 om lag 30 km fra Skibotn og om lag 10 km fra grenseovergangen til Finland, like der hvor nedstigningen begynner.

## Vandrerhjem og tollstasjon
Vandrerhjemmet er en gammel fjellstue som markedsfører seg med at den er et godt utgangspunkt for turer til Treriksrøysa, som er verdens nordligste i sitt slag.

Helligskogen tollstasjon er den stasjon som det transporteres mest varer over av grenseovergangene i Troms og Finnmark. Overgangen er spesielt viktig for eksport av fisk fra Troms. 

## Militær vaktstyrke
Hæren hadde under den kalde krigen en stående vaktstyrke på stedet, som er en gammel møteplass for reisende på Nordkalotten. Vaktstyrken på Helligskogen, og på Brennfjell, var en del av Brigaden i Nord-Norges forsvarsverk i Skibotndalen. Den framskutte styrken på Helligskogen skulle sinke en eventuell sovjetisk eller finsk invasjon over land via Finland, slik at sprengningstroppene fra Brennfjell kunne klargjøre sine sprengningsobjekter.

Stasjonen var bemannet med en infanteritropp fra Brennfjell leir lenger nede i Skibotndalen der resten av kompaniet var forlagt. Kompaniet kom fra 2. bataljon Skjold - Bn 2. Geværkompaniene i Bn 2 rullerte på å bemanne Skibotndalen med tre måneders lange opphold. Oppgaven var å stenge veien gjennom dalen ved å føre oppholdende strid. På en rekke steder var det laget mulighet for å sprenge veien om det skulle bli en invasjon. Mange tonn sprengstoff lå plassert under bruer og i veiskjæringer fram til midten av 1990-tallet. Daghavende offiser på Brennfjell sjekket ladningene tre ganger hver dag hele året. På forskjellige steder (objekter) var det laget betongstillinger med skuddfelt på kryss og tvers over Skibotndalen. På vaktrunder på 1980-1990 -tallet ble det konfiskert mange filmruller av "turister" som hadde tatt bilder av betongstillinger og andre militære installasjoner. 

Leiren er fortsatt i bruk av forsvaret og er delvis pusset opp.

Helligskogen leir blir brukt utdanning/trening og øvelse av norske og allierte ellers egnet til kurs og konferanser. 

Under koronapandemien i 2020 ble leiren tatt i bruk av Forsvaret for å begrense smitte ved å redusere størrelsen på kohortene i de større leirene.

## Litteratur
Forfatteren John Giæver ga i 1928 ut boka *Mattis fra Helligskogen*.

## Referanser




## Eksterne lenker
* Vandrerhjemmet
Grått kilefly

**Grått kilefly** (*Eugnorisma glareosa*) er en sommerfugl som tilhører familien nattfly (Noctuidae). Den er funnet spredt nord til Sør-Trøndelag i Norge.

## Utseende
Et middelsstort (vingespenn 30 – 37 mm), lysgrått nattfly, forvingen av og til med rødskjær. Arten er lett å kjenne på de lysgrå forvingene med to svarte flekker. Forvingen er lysgrå med to svarte flekker: en på innersiden av ringmerket og en mellom ringmerket og nyremerket. Nyre- og ringmerkene har en smal, lys kant. Ytre mellomlinje er lys og jevnt krummet, området utenfor denne ofte litt rødlig. Bølgelinjen, langs vingens ytterkant, er smal og lys. Bakvingen er hvit.

## Levevis
Arten finnes i skogkanter, i hager, men også på åpne heier. Larvene lever på ulike busker, urter og gras. De voksne sommerfuglene flyr om natten i august – september og kommer gjerne til lys.

## Utbredelse
Den er utbredt i Vest-Europa og Nord-Afrika. I Norge er den nokså vanlig på Sørlandet og Vestlandet, nord til Sør-Trøndelag, men det er få funn fra Østlandet.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/paradiarsia_glareosa.html
* *Eugnorisma glareosa* på UK moths: http://ukmoths.org.uk/show.php?bf=2117
## Eksterne lenker
*
Nesepiercing

**Nesepiercing** er en ansiktspiercing der piercingen går gjennom brusket eller huden i Nesen. Nesepiercing er den nest mest vanlige piercingen, etter ørepiercingen.

De tre mest populære nesepiercingene er Nostril-piercing spesielt populært i India, septum-piercing spesielt populært blant urfolk i USA og Bridgepiercing.

## Systematikk
Alternative piercingstiler av septum- og nostril-piercingen er Nasallang.
Grått taigafly

**Grått taigafly** (*Xestia speciosa*) er en sommerfugl som tilhører familien *nattfly* (Noctuidae). Den er utbredt over det meste av Norge.

## Utseende
Et middelsstort (vingespenn 37 – 48&nbsp;mm), gråspraglete nattfly. Kroppen og forvingene er lysgrå. Forvingen har markerte tegninger: to brede, bølgete, svarte og hvite tverrbånd (mellomlinjer) avgrenser vingens midtfelt. Fremst i dette feltet sitter lyse, delvis svartkantede nyre- og ringmerker med mørk kjerne. Bak ringmerket er det et ovalt tappmerke som er svart i alle fall langs kanten. I vingens ytre del er det en svart flekk på framkanten nær vigespissen, et par avlange, svarte flekker ca. 1/3 fra framkanten og et par mindre, svarte flekker ved bakhjørnet. Bakvingen er lysgrå, lysere ved roten, med en diffus, grå diskflekk litt foran midten.

## Levevis
Arten finnes hos oss helst på fjellet. Larvene utvikler seg på busker som blåbær, blokkebær, gullris og dvergbjørk. De voksne sommerfuglene flyr i juli – august.

## Utbredelse
Den er utbredt i store deler av Europa og det nordlige Asia, og i midtre og nordlige deler av Nord-Amerika. I Norge finnes den over hele landet, vanligst i indre strøk.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Lepidoptera.no (artsomtale)
* ''Svenska Fjärilar'', med bildegalleri
* Utbredelsesdata
## Eksterne lenker
*
Gråpudret taigafly

**Gråpudret taigafly** (*Xestia rhaetica*) er en sommerfugl som tilhører familien nattfly (Noctuidae). Den er bare kjent fra de indre delene av Østlandet og Trøndelag i Norge.

## Utseende
Et middelsstort (vingespenn 37 – 45&nbsp;mm), grått nattfly med markerte tegninger. **Forvingen** har lyse, svartkantede nyre- og ringmerker. Bølgete, svarte og hvite mellomlinjer avgrenser vingens midtfelt. Dessuten er det en svart og hvit tverrlinje i vingens fremre halvdel nær roten, denne ender i en smal, svart rotstrek. Bak ringmerket er det et avlangt-ovalt, svartkantet tappmerke. I vingens ytre del er det svarte flekker ved framkanten, et par flekker ca. 1/3 fra framkanten og ved bakhjørnet. Langs ytterkanten går det en stiplet, mørbrun linje. **Bakvingen** er grå med stiplet, brunsvart ytterkant.

## Levevis
Gråpudret taigafly lever i åpen granskog med rikelig undervegetasjon av blåbær. Det bør også være mye lav på trærne. Den foretrekker høyereliggende skog, i Sør-Norge fra 500 moh. og oppover. I Trøndelag forekommer den ned til kysten i kystgranskogen i Namdalen. De voksne sommerfuglene flyr i juli – august og kommer gjerne til lys.

## Utbredelse
Den finnes i fjellområdene i Mellom-Europa, i det nordlige Fennoskandia og Russland østover til Stillehavet, og i Nord-Amerika. I Norge finnes den i indre strøk av Østlandet, i Trøndelag og i Nordland nord til Rana. Arten er listet som nær truet (NT) på Norsk rødliste for arter fra 2006. Flatehogst kan være en trussel mot denne arten, men muligens ikke så alvorlig siden den stort sett lever i høytliggende skoger der hogstaktiviteten er mindre.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler – Nattfly https://web.archive.org/web/20070209101011/http://www.toyen.uio.no/norlep/noctuidae/rhaetica.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_rhaetica.html
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Papaya

**Papaya** tilhører slekten *[[Carica]]*.
Papayaen vokste opprinnelig i Mexico og Mellom-Amerika, men vokser nå i alle tropiske land. Planten beskrives gjerne som et tre, men er egentlig en hurtigvoksende urt. 

Frukten spises alene, i desserter, eller som tilbehør til kjøtt og fisk. Papayaen har en søt, fyldig, og syrlig smak som minner om en blanding av melon og pærer og har vitamin A, B1 og 2, C, samt jern og kalsium. Normalt er frukten pæreformet, og melonaktig. Den er i plantefamilien Caricaceae, som er i slekt med fiolfamilien. 

Planten blir fra 3-9 meter høy, og frukten til høyest 8-10 kilo, men de vi importerer til Norge er vanligvis mellom 200 og 500 gram.

## Kilder
*Papaya
*
Lyst taigafly

**Lyst taigafly** (*Xestia sincera*) er en sommerfugl som tilhører familien nattfly (Noctuidae). Den er finnes i de indre delene av Østlandet og i Nordland i Norge, men er meget sjelden og truet.

## Utseende
Et middelsstort (vingespenn 36–39&nbsp;mm), lysgrått nattfly. Den ligner på gråpudret taigafly (*Xestia rhaetica*), men skiller seg ved de hvite bakvingene. Forvingen er lysgrå med markerte, svarte tegninger. Ved roten er det en smal, svart rotstrek. Mellomlinjene, som avgrenser vingens midtfelt, er svarte og bølgete. Nyre- og ringmerkene er svartkantede. Langs ytterkanten er det en rad av svarte pileflekker. Bakvingen er gråhvit med grå årer.

## Levevis
Lyst taigafly lever i flerskiktet granskog med rikelig med blåbær på bakken og lav på trærne. Ulikt gråpudret taigafly foretrekker den skog i lavlandet, fortrinnsvis under 400 moh., og skogen bør være godt drenert på sand- eller grusgrunn. Larvene bruker to år på utviklingen. Den første sommeren lever de på blåbær (*Vaccinium myrtillus*). Deretter kryper de opp i grantrærne der de tilbringer dagene skjult blant lav på greinene, om natten spiser de på baret. De overvintrer for andre gang som fullvoksne larver før de forpupper seg om våren. De voksne sommerfuglene flyr i juni–juli og kommer gjerne til lys.

## Utbredelse
Den er utbredt i fjellområdene i Mellom-Europa, i de nordlige områdene fra Fennoskandia østover til Amur og Japan, og i Nord-Amerika. Den er regnet for å være sjelden over alt. I Norge er den funnet i indre strøk med granskog fra Aust-Agder nord til Rana i Nordland. I Norge er den listet som direkte truet (EN) på Norsk rødliste for arter fra 2006. Den er truet av flatehogst og av sur nedbør som dreper laven på greinene.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler – Nattfly https://web.archive.org/web/20070209100757/http://www.toyen.uio.no/norlep/noctuidae/sincera.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_sincera.html

## Eksterne lenker
*
Det svenske vestindiske kompani

**Det svenske vestindiske kompaniet** eller *Svenska Västindiska Kompaniet* var et svensk handelskompani som bedrev handel på Vestindia. Mellom 1786 og 1805 drev det handel fra den svenske øya Saint-Barthélemy. 

Kompaniet var et privat selskap med kongelig monopol på all svensk handel via Saint Barthélemy. Av toll og avgifter gikk tre firedeler til kompaniet, resten tilfalte den svenske staten som avgift. 

Kompaniet var hovedaktøren i den svenske slavehandelen. 

## Eksterne lenker
* Västindiska kompaniet, Svenska – *Nordisk familjebok* (2. opplag, 1922)
Grått fjellbakkefly

**Grått fjellbakkefly** (*Xestia alpicola*) er en sommerfugl som tilhører familien nattfly (Noctuidae). Den er funnet i fjellet over det meste av Norge.

## Utseende
Et middelsstort (vingespenn 34 – 42&nbsp;mm), ganske kraftig, grått nattfly. Arten kjennes lettest på forvingens rødbrune felter. Hannen har smalt fjærformede antenner. Forvingene har markerte, svarte tegninger. De har rødbrune felt ved roten og i midtfeltet. Ringmerket er lysgrått og svartkantet, nyremerket rødbrunt. Mellomlinjene, som avgrenser vingens midtfelt, er bølgete og svarte og hvite. Bakvingen er lysgrå.

## Levevis
Arten lever i fjellet. Larvene lever på dvergbjørk, melbær, krekling og røsslyng. Larvene bruker to år på utviklingen. De voksne sommerfuglene flyr i juni – august.

## Utbredelse
Den er utbredt fra Skottland i vest, i fjellene i Mellom-Europa, i Skandinavia og i det nordvestlige Russland. I Norge finnes den i fjellet over det meste av landet.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_alpicola.html
* *Xestia alpicola* på UK moths: https://web.archive.org/web/20071026000215/http://www.ukmoths.org.uk/show.php?bf=2125
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Rødt fjellbakkefly

**Rødt fjellbakkefly** (*Xestia tecta*) er en sommerfugl som tilhører familien nattfly (Noctuidae). Den er funnet på det indre Østlandet, og fra Dovrefjell til Finnmark i Norge.

## Utseende
Et middelsstort (vingespenn 32 – 41&nbsp;mm) nattfly, brunt eller rødbrunt. Arten kan ikke forveksles med andre norske nattfly, men kan overflatisk ligne på bjørkespinnere (*[[Eriogaster]]* spp.) i familien ekte spinnere (Lasiocampidae). Forvingen er rødbrun, midtfeltet noe mørkere. Mellomlinjene, som avgrenser vingens midtfelt, er brune. Nyre- og ringmerkene er lyse og tydelige. Bakvingen er grå.

## Levevis
Arten lever i fjellet og fjellbjørkeskogen. Larvene lever på blåbær, blokkebær og dvergbjørk, og bruker to år på utviklingen.

## Utbredelse
Den er utbredt i det nordlige Fennoskandia, det nordlige Russland, Alaska og Yukon. I Norge finnes den i fjellområdene fra Buskerud til Finnmark.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_tecta.html
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html

## Eksterne lenker
*
C-tegnet bakkefly

**C-tegnet bakkefly** (*Xestia c-nigrum*) er en sommerfugl som tilhører familien nattfly (Noctuidae). Den er funnet nord til Nordland i Norge.

## Utseende
Et middelsstort (vingespenn 34 – 40&nbsp;mm), grått eller gråbrunt nattfly. **Forvingen** har en karakteristisk, svart tegning som omslutter det lyse ringmerket og strekker seg ut til nyremerket, som også er lyst. Det er også en svart flekk ved roten og en nær vingespissen. **Bakvingen** er gråhvit, grå langs ytterkanten.

## Levevis
Larvene lever på ulike trær, busker og urter, særlig på brennesle (*Urtica dioica*), geitrams (*Chamerion angustifolium*) og vassarve (*Stellaria media*). De voksne sommerfuglene flyr i juli – august.

## Utbredelse
Arten er utbredt i hele den palearktiske sone, og i Nord-Amerika. I Norge er den utbredt nord til den sørlige delen av Nordland.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_c-nigrum.html
* *Xestia c-nigrum* på UK moths: https://web.archive.org/web/20071024140039/http://www.ukmoths.org.uk/show.php?bf=2126
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Triangelbakkefly

**Triangelbakkefly** (*Xestia triangulum*) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge.

## Utseende
Et middelsstort (vingespenn 36 – 46&nbsp;mm), gråbrunt nattfly. **Forvingen** har to kavdratiske, svarte flekker som noen ganger er forbundet bakerst, en innenfor ringmerket og en mellom ringmerket og nyremerket. Disse merkene er lyskantede. Mellommlinjene, som avgrenser vingens midtfelt, er lyse, ikke bølgete. Det er en svart flekk nær vingespissen og også en utydelig, svart flekk ved roten. **Bakvingen** er lyst gråbrun. Larven er naken, trinn, brun med et rosaaktig skjær, med en svart flekk på ryggsiden av det bakerste kroppsleddet.

## Levevis
Den lever mest i skog. Larvene lever på ulike busker og urter, blant andre bringebær. De voksne sommerfuglene flyr i juni – august. De kommer gjerne til lys, og besøker blomster.

## Utbredelse
Den finnes over det meste av Europa og videre østover til det sentrale Sibir. I Norge er den utbredt nord til Møre og Romsdal.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_triangulum.html
* *Xestia triangulum* på UK moths: https://web.archive.org/web/20071031091551/http://www.ukmoths.org.uk/show.php?bf=2128
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Skiferbakkefly

**Skiferbakkefly** (*Xestia ashworthii*) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge.

## Utseende
Et middelsstort (vingespenn 35 – 40&nbsp;mm), lysgrått nattfly, vingene med et svakt, blålig skjær. **Forvingen** har bølgete, svarte og hvite mellomlinjer og lyse nyre- og ringmerker. Ved framkanten er det to – tre små, svarte flekker. **Bakvingen** er grå. Larven er naken, svartgrå med brunrødt hode, langs sidene av ryggen med rekker av svarte trekanter.

## Levevis
Skiferbakkeflyet lever i åpne områder med framstikkende klipper av skifer eller kalkstein. Larvene lever på ulike busker, blant andre røsslyng (*Calluna vulgaris*) og revebjelle (*Digitalis purpurea*). De soler seg gjerne på næringsplantene eller på steiner i solskinn. De voksne sommerfuglene flyr i juli – august og kommer gjerne til lys.

## Utbredelse
Den er utbredt i mesteparten av Europa, videre østover til Stillehavet, mot sør til Tibet. I Norge er den funnet nord til Møre og Romsdal.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_ashworthii.html
* *Xestia ashworthii* på UK moths: https://web.archive.org/web/20071019050335/http://ukmoths.org.uk/show.php?bf=2129
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Spinkelt bakkefly

**Spinkelt taigafly** (*Xestia laetabilis*) er en sommerfugl som tilhører familien nattfly (Noctuidae). Den finnes i de indre delene av Østlandet, Trøndelag og Nord-Norge i Norge.

## Utseende
Et middelsstort (vingespenn 28 – 40&nbsp;mm), spinkelt, grått nattfly. **Forvingen** er grå med tydelige, svarte tegninger. Mellomlinjene er svarte og kraftige. Nyre- og ringmerkene er lyse og forbundet med en kraftig, svart strek. Bølgelinjen langs vingens ytterkant er smal og utydelig. **Bakvingen** er lysgrå med et nokså smalt, grått tverrbånd rundt midt i vingen og en utydeleig, grå flekk litt foran midten.

## Levevis
Arten lever i barskog, der larvene lever på blåbær (*Vaccinium myrtillus*). De voksne sommerfuglene flyr i juli.

## Utbredelse
Den er utbredt i Fennoskandia og videre østover langs nordkysten av Russland til Stillehavet, dessuten i det nordlige Mongolia. I Norge finnes den på det indre Østlandet, og er funnet spredt i Trøndelag og Nord-Norge nord til Øst-Finnmark. Den er ikke vanlig, men ikke like sjelden som enkelte andre *[[Xestia]]-*arter.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* ''Svenska Fjärilar'', med bildegalleri
* Utbredelsesdata

## Eksterne lenker
*
Skei (Jølster)

**Skei** er et tettsted i Sunnfjord kommune i Vestland fylke. Skei var administrasjonssenteret i Jølster kommune i Sogn og Fjordane. Tettstedet har  innbyggere per 1. januar  og ligger ved østenden av Jølstravatnet, omtrent tre kilometer vest for Jostedalsbreen.


Fil:Skei E39 Jølstravatet Norway 2015-05-06 panorama05.JPG|Skei ved Jølstravatnet
Fil:Skei E39 Audhild Viken Norway 2015-05-06 panorama01.JPG|
Fil:Skei E39 Jølstravatet Norway 2015-05-06 panorama03.JPG|E39 og Jølster hotell i Skei   


## Referanser


## Eksterne lenker

* Sunnfjord kommunes hjemmeside
* 
* Skei (Jølster) - Store norske leksikon
* Jølstravatnet - Store norske leksikon
Kantplettbakkefly

**Kantplettbakkefly** (*Xestia baja*) er en sommerfugl som tilhører familien nattfly (Noctuidae). Den er funnet nord til Nordland i Norge.

## Utseende
Et middelsstort (vingespenn 38–44&nbsp;mm), mer eller mindre brunlig nattfly. Arten er ganske variabel i fargen og kan ligne på flere andre arter. Forvingen er gulbrun, rødbrun eller purpuraktig. Nyre- og ringmerkene er noe lysere, den bakerste delen av nyremerket mørkt. Det er gjerne en liten, svart flekk nær vingespissen. Bakvingen er lysbrun.

## Levevis
Larvene lever på ulike busker og urter, blant andre pors og bjørnebær. De voksne sommerfuglene flyr i juli–august og kommer gjerne til lys.

## Utbredelse
Den er utbredt over hele den palearktiske sone bortsett fra Nord-Afrika. I Norge er den utbredt nord til det nordlige Nordland.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_baja.html
* *Xestia baja* på UK moths: https://web.archive.org/web/20071018195332/http://ukmoths.org.uk/show.php?bf=2130
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Mikael Engström

**Mikael Engström** (født 1961 i Solna i Sverige) er en svensk forfatter som i tillegg er journalist og fotograf.

## Bibliografi
### Fiskebøker
* *Längtans öring: berättelser*, 1989
* *Med korpen vid ån: fiskeberättelser*, 1992
* *Handbok i lustfiske,* med foton av författaren, 1996
* *Fiska i stan.* Ingår i Staden på vattnet, S:t Eriks årsbok 1997

### Barnebøker
* *Kaspar, Atom-Ragnar och gäddkungen*, ill. av Helena Willis, 1997
* *Atom-Ragnar och snömannen*, ill. av Helena Willis, 1998
* *Atom-Ragnar och mordbrännaren*, ill. av Helena Willis, 1999
* *Kaspar och snömannen*, ill. av Helena Willis, 2001
* *Kaspar och båtsnurran*, ill. av Helena Willis, 2003

### Ungdomsbøker
* *Dogge*, 2001
* *Satans tjuv*, 2003
* *Isdraken*, 2007

## Priser og utmerkelser
* 1991 pris for beste sosialreportasje av avisen Folket i Bild
* 2001 augustnominert for ungdomsromanen *Dogge*
* 2004 nominert til Deutscher Jugendliteraturpreis for ungdomsromanen *Dogge*
* 2005 den litterære prisen Zilveren Zoen (Silverkyssen) for ungdomsromanen *Dogge*, på nederlandsk *Tobbe
* 2007 den litterære prisen Zilveren Zoen (Silverkyssen) for ungdomsromanen *Satans tjuv*, på nederlandsk *Bloody Thief*
* 2007 augustnominert for ungdomsromanen *Isdraken*
* 2008 [[Nils Holgersson-plaketten]] fra Svensk Biblioteksförening for ungdomsromanen *Isdragen''

## Referanser


## Eksterne lenker
* Rabén & Sjögren: Mikael Engström
* Barnens bibliotek: Mikael Engström
Det rektifiserte system

**Det rektifiserte system**, også kalt **det skotske rektifiserte system** (fransk: *Rite Écossais Rectifié*), er et høygradssystem innenfor frimureriet som ble etablert i Lyon, Frankrike i 1778.

## Ritens opprinnelse

Riten ble i hovedsak utarbeidet av Jean-Baptiste Willermoz, en elev av Martinez de Pasqually, som en modifisert utgave av den strikte observans. Det var mindre opptatt av  kristne institusjoner, og hadde blant annet fjernet tradisjonen om Tempelridderordenen. De tre første gradene i den blå losje av St. Johannes, praktiserer ritualene i den modifiserte form som ble benyttet av det franske frimureriet på denne tiden, og som ble videreført innenfor den franske rite. Det rektifiserte system bygger også på en rekke «skotske grader» som på denne tiden ennå ikke var blitt formaliserte, og integrerte også deler av høygradsystemet Ordenen av de Mureriske Riddere Elus Coëns av Universet, som ble etablert av Martinez de Pasqually i Bordeaux i 1761.

Systemet ble modifisert under konventet i Lyon i 1778 og i Wilhelmsbad i 1782. Det har overlevd fra dets grunnleggelse til idag, og er også åpen for kvinner. Ritualene ligner den strikte observans, men ordenens underliggende filosofi i gradene over den «blå losje» av St. Johannes er basert på Martinez’ bok «Avhandling om reintegrering av vesener» (*Traite de la reintegration des Etres*).

Fra 1782 ble det rektifiserte system innført i Danmark og Norge. I Norge ble det praktisert av St. Olai loge fra 1782 frem til 1819.

## Gradene
Lyngbakkefly

**Lyngbakkefly** (*Xestia castanea*) er en sommerfugl som tilhører familien nattfly (Noctuidae). Den er funnet nord til Hordaland i Norge.

## Utseende
Et middelsstort (vingespenn 34 – 40&nbsp;mm), så godt som ensfarget gråbrunt, rødbrunt eller lysbrunt nattfly. Nyre- og ringmerkene er små og brungule eller brunoransje. Bakvingen er lyst gråbrun med en silkeaktig glans.

## Levevis
Arten lever på lyngheier. Larvene lever på røsslyng (*Calluna vulgaris*) og andre lyng-arter (*Erica* spp.). De voksne sommerfuglene flyr i august – september.

## Utbredelse
Lyngbakkeflyet forekommer i Nord-Afrika, Europa og Midtøsten. I Norge er den funnet i Østfold og Akershus, og langs kysten fra Telemark til Hordaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_castanea.html
* *Xestia castanea* på UK moths: https://web.archive.org/web/20071019032001/http://ukmoths.org.uk/show.php?bf=2132
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Skogbakkefly

**Skogbakkefly** (*Xestia collina*) er en sommerfugl som tilhører familien nattfly (Noctuidae). Den er funnet på det sørlige Østlandet og i Hordaland i Norge.

## Utseende
Et middelsstort (vingespenn 27 – 32&nbsp;mm), brunt nattfly, en av de mindre *[[Xestia]]-*artene. Forvingen er brun med små, svarte flekker innenfor ringmerket og mellom nyremerket og ringmerket. Disse merkene er lyse uten markerte kanter. Bakvingen er silkeaktig lysgrå.

## Levevis
Arten lever i skog. Larvene lever på ulike urter. De voksne sommerfuglene flyr i juni – juli.

## Utbredelse
Den er utbredt i det meste av den palearktiske sone bortsett fra Nord-Afrika. I Norge finnes den på det sørlige Østlandet. Dessuten er den funnet én gang i Røldal, Hordaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_collina.html
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Susanne Amalie Langstrand-Andersen

**Susanne Amalie Langstrand-Andersen** (født 1984) er en samisk politiker og kulturarbeider. Hun er fra Skånland, og representerte Norske Samers Riksforbund i Sametinget. Hun arbeider som produsent for den samiske festivalen Márkomeannu. 

Hun var sametingsrepresentant for perioden 2005-2009 for Sør-Troms valgkrets, og var der medlem av Oppvekst- og utdanningskomiteen fra 2007. Fra 2005 til 2007 satt hun i Nærings- og kulturkomiteen. Da hun ble stemt inn var hun historiens yngste sametingsrepresentant. 

Hun har tidligere jobbet som samisk veiviser, og ble i oktober 2009 valgt til leder i den samiske ungdomsorganisasjonen Noereh.

## Referanser


## Eksterne lenker
* Profil på Sametinget
* Vesthavet valgkrets 2009
Fiolettbrunt bakkefly

**Fiolettbrunt bakkefly** (*Xestia stigmatica*) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge.

## Utseende
Et middelsstort (vingespenn 38 – 43&nbsp;mm), gulbrunt nattfly. Forvingen er gulbrun med et mørkt felt som går fra noe innenfor ringmerket til nyremerkets innerkant. Nyre- og ringmerkene er hvitkantede. Mellomlinjene er utydelige. Bølegelinjen, som går langs vingens ytterkant, går i sik-sak, området utenfor den er lysere enn resten av vingen. Bakvingen er gråbrun.

## Levevis
Arten lever i løvskog, der larvene sannsynligvis lever på mange ulike løvtrær, busker og urter, blant andre bjørk og bjørnebær. 
## Utbredelse
Den er utbredt i Europa og videre østover til Iran. I Norge er den funnet nord til Møre og Romsdal.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_rhomboidea.html
* *Xestia rhomboidea* på UK moths: https://web.archive.org/web/20071107124848/http://www.ukmoths.org.uk/show.php?bf=2131
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Randi A. Skum

**Randi Kristin Anthonsen Skum** (født 1967) er en norsk politiker. Hun representerer Norske Samers Riksforbund, og var valgt inn på Sametinget for perioden 1997–2013 for Valgkrets 4 Gáisi. Hun var rådsmedlem i perioden 2001–2007. Skum har vært medlem av Nærings- og kulturkomiteen, og leder av kontrollkomiteen. Tidligere har hun sittet i Plan- og finanskomiteen.

I tillegg til politikken er hun styremedlem i Samisk Hus, og har tidligere vært medlem av Norsk-Svensk reinbeitekonvensjon, og styremedlem i Senja- og Omegn Sameforening. Hun har også sittet i styret for Tromsø OL 2014.

Hun er utdannet innen IT og jus, og har tidligere jobbet som lærer, prosjektleder innenfor kulturminnevern og samisk språkutdanning i Troms samt  drevet eget kunstgalleri i Tromsø. Dessuten har hun hatt egen driftsenhet for reindrift siden 1997.

## Referanser


## Kilder
* Odd Mathis Hætta: *Sametinget i navn og tall : Høsten 1997 - høsten 2001*
* Odd Mathis Hætta: *Sametinget i navn og tall : Høsten 2001 - høsten 2005*

## Eksterne lenker
* Profil på Sametinget
* Randi Skums blogg
Alessandro Alvisi

**Alessandro Alvisi** (født 12. februar 1887, død 9. mai 1951) var en italiensk rytter som deltok i De olympiske leker i 1920 i Antwerpen og 1924 i Paris.

Valerio vant en olympisk bronsemedalje i hestesport under Sommer-OL i 1920 i Antwerpen. Han kom på tredjeplass i lagkonkurransen i sprangridning med hesten «Raggio di Sole».

Fire år senere, under Sommer-OL i 1924 i Paris, var han med på de italienske laget som kom på tredjeplass i lagkonkurransen i feltritt bak Nederland og Sverige. I den individuelle konkurransen ble han og hesten «Capiligio» nummer tolv.

## OL-medaljer
* 1920  Antwerpen -  Bronse i hestesport, sprangridning lagkonkurranse  Italia
* 1924  Paris -  Bronse i hestesport, feltritt lagkonkurranse  Italia

## Eksterne lenker
*
Tverrlinjet bakkefly

**Tverrlinjet bakkefly** (*Xestia sexstrigata*) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge.

## Utseende
Et middelsstort (vingespenn 33 – 40&nbsp;mm), gulbrunt nattfly. Forvingen er gulbrun med 4-5 smale, brune tverrstriper. Nyre- og ringmerkene er brunkantede, men vanligvis samme farge som resten av vingen. Bakvingen er lyst gråbrun med brun ytterkant.

## Levevis
Arten lever i fuktig skog og i myrlendt terreng. Larvene lever på ulike urter. De voksne sommerfuglene flyr i juli – august og komnmer gjerne til lys.

## Utbredelse
Denne arten er bare kjent fra Vest-Europa. I Norge er den funnet nord til Møre og Romsdal.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_sexstrigata.html
* *Xestia sexstrigata* på UK moths: https://web.archive.org/web/20071019040122/http://ukmoths.org.uk/show.php?bf=2133
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Gulflekkbakkefly

**Gulflekkbakkefly** (*Xestia xanthographa*) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.

## Utseende
Et middelsstort (vingespenn 33 – 39&nbsp;mm), vanligvis mørkbrunt nattfly. Forvingen er brun, vanligvis ganske mørk, med mer eller mindre gulaktige nyre- og ringmerker. Området mellom dem er gjerne formørket. I den ytre delen av vingen er det en bue av små, svarte flekker. Bakvingen er skinnende hvit, grått bestøvet langs ytterkanten.

## Levevis
Arten finnes i skogkanter, på ruskemark og i hager og parker, også i bynære områder. Larvene, som er aktive også om vinteren i mildvær, lever på ulike gras og urter. De voksne sommerfuglene flyr i august – september og kommer ofte til lys.

## Utbredelse
Den er utbredt i Nord-Afrika, i Europa unntatt lengst i nord, og i Asia østover til Sentral-Asia, sørover til Midtøsten. I Norge forekommer den nord til Møre og Romsdal.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_xanthographa.html
* *Xestia xanthographa* på UK moths: https://web.archive.org/web/20071018195642/http://ukmoths.org.uk/show.php?bf=2134
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Bjarne Store-Jakobsen

**Bjarne Store-Jakobsen** (født 12. januar 1944) er en norsk, samisk politiker. Han representerer Arbeiderpartiet. 

Han var sametingsrepresentant for perioden 2005-09 for Midt-Troms valgkrets, og var medlem av Nærings- og kulturkomiteen. I tillegg er han vararepresentant i Samisk parlamentarisk råd. 

Han er utdannet journalist, og har jobbet i 15 år med film- og TV-produksjon. Samtidig har han vært journalist og redaktør.  

## Referanser


## Eksterne lenker
* Profil på Sametinget
Kjersti Myrnes Balto

**Kjersti Myrnes Balto** (født 9. januar 1962) er en norsk, samisk politiker. Hun representerer Norske Samers Riksforbund. 

Hun er sametingsrepresentant for perioden 2005-09 for Nordre Nordland valgkrets, og er medlem av Oppvekst og utdanningskomiteen, samt medlem i Sametingets Kontrollkomiteé og Sametingets valgkomité. 

Hun er utdannet agronom, og har en cand.mag. innen EDB og sosialøkonomi. 

## Eksterne lenker
Vesthavet valgkrets 2009
* Profil på Sametinget
Kasakhstans visepresident

**Republikken Kasakhstans visepresident** var det nest høyeste politiske embetet i landet etter presidenten. President Nursultan Nazarbajev utstedte 22. februar 1996 et dekret hvor han fjernet Asanbajev fra sin stilling.

## Fungerende president
Ifølge artikkel 48 i Kasakhstans forfatning av 1995 er suksesjonsrekkefølgen som følger:

Dersom Kazakhstans president fritas for/avskjediges fra sitt embete eller dør, skal dennes fullmakter overføres til Senatets formann for resten av embetstiden. Dersom Senatets formann er ute av stand til å overta presidentens fullmakter, skal disse overføres til Majlis’ formann. Dersom denne er ute av stand til å overta presidentens fullmakter, skal disse overføres til statsministeren.

En fungerende president har ingen rett til å initiere endringer og tillegg til Republikken Kazakhstans forfatning.

## Embetsinnehavere

## Fotnoter

## Eksterne lenker
*
Vostoksjøen

**Vostoksjøen** er en underjordisk innsjø under den antarktiske isen. Innsjøen er høyst sannsynlig verdens største innsjø under is.
Innsjøen har vært isolert i minst 20 millioner år, men vannet i sjøen er bare en halv million år gammelt. Innsjøen ligger 4 kilometer under den russiske forskningsstasjonen Vostok. Den er 240 kilometer lang og 50 kilometer bred. I midten av vatnet er det en forhøyning, noe som betyr at det kan være to forskjellige typer miljøer i de to delene av vannet. 

Vostoksjøen ble oppdaget i 1996 av japanske, britiske og russiske forskere. Et prosjekt for å utforske sjøen begynte i 2007 og vil holde på i minst 10 år. Den 5. februar 2012 nådde russiske forskere innsjøens overflate etter å ha boret gjennom  meter is. Det ble brukt parafin i sluttfasen av boringen for å hindre tilfrysing av borehullet, og enkelte forskere fryktet at parafinen skulle forurense vannprøvene som skal hentes opp. I det borehodet kom i kontakt med det flytende vannet, strømmet vann fra innsjøen 30–40 meter opp i borehullet før hullet frøs igjen. Forskerne ønsker i neste omgang å hente opp prøver fra dette nylig frosne vannet for å analysere det. I mars 2013 kunngjorde forskerne funnet av en ny bakterieart i vannprøve hentet opp fra Vostoksjøen. 

## Referanser




## Eksterne lenker
* 
*  www.aftenposten om Vostoksjøen
Liste over Færøyenes helseministre

**Helseministeren** (færøysk: *landsstýrismaðurin í heilsumálum*) er medlem av Færøyenes regjering og etter innføringen av departementsstrukturen i 1998 sjef for Helsedepartementet. Helsedepartementet (færøysk: *Heilsumálaráðið*) har ansvar for blant annet sykehusvesenet, rusbehandling, psykiatri, forebyggende folkehelsearbeid og apotekvesenet.

## Fotnoter

## Referanser
Liste over Færøyenes kulturministre

**Kulturministeren** (færøysk: *landsstýrismaðurin í mentamálum*) er medlem av Færøyenes regjering og etter innføringen av departementsstrukturen i 1998 sjef for Kulturdepartementet eller kulturavdelingen i et større departement. Kulturdepartementet har under de fleste regjeringer også innbefattet kirke-, undervisnings- og forskningssaker.

## Referanser
Pedro Roberto Silva Botelho

**Pedro Roberto Silva Botelho**, kjent som **Pedro** (født 14. desember 1989 i Salvador) er brasiliansk fotballspiller fra som spiller for den brasilianske klubben Clube Atlético Paranaense. Han spiller enten venstre back eller venstre midtbane. Hans foretrukne posisjon er venstre midtbane. 

I juli 2007, etter en avtale mellom Arsenal og Figueirense, ble Pedro solgt til Emirates Stadium. Han ble deretter umiddelbart utlånt av Arsenal til UD Salamanca i spansk andredivisjon for resten av 2007/2008-sesongen. Dette var på grunn av at han trengte arbeidstillatelse for å spille i England. I 2008 returnerte Pedro til Arsenal for trening, for deretter å bli lånt ut til klubbene Celta de Vigo (2009–2010), FC Cartagena (2010–2011), Rayo Vallecano (2011–2012) og Levante UD (2012). Sommeren 2012 returnerte han til hjemlandet, hvor han skrev under på en kontrakt med Clube Atlético Paranaense.

## Referanser


## Eksterne lenker
* 
*
ORPS – The Movie

***ORPS – The Movie*** er en norsk familiefilm fra 2009. Den er regissert av Atle Knudsen, og er en fortsettelse av tv-serien *[[ORPS]]*, som ble sendt på NRK1 vinteren 2009 i forkant av filmpremieren.

## Handling
De fem vennene Ikko, Amalie, Babb, Murmel og Ling spiller i Gamle Tomter musikkorps. Det nærmer seg årets største begivenhet, nemlig Norgesmesterskapet. Så må gruppen må reise på korpstur sammen, og med dette kommer muligheten til å endelig finne seg en kjæreste. Dette er i alle fall målet for den skravlete, utålmodige og sprudlende Amalie. Ling på sin side håper hun endelig kan bli oppdaget for sitt store musikalske talent, mens Ikko håper at Ling oppdager ham. Men det er imidlertid én bestemt person, som står i veien for dem: Dirigenten deres, den berømte musikeren Elsebeth Bull.

Dirigenten deres er en svært ondskapsfull og manipulerende kvinne. Hun forsøker på en sleip måte å få de vennene ut av korpset. Hun vil vinne Norgesmesterskapet, og ingenting skal stå i veien for hennes egne drømmer. Men Ikko, Amalie, Babb, Murmel og Ling finner seg ikke i den urettferdige behandlingen, og de bestemmer seg snart for å grunnlegge deres eget korps. Sammen med en guttejente Jannik og korpsets tidligere dirigent, den eksentriske Morris, tar de fem vennene opp kampen om NM-tittelen.

## Skuespillere
* Oriana Brut-Christensen
* Moin Deljou
* August Ekanger
* Sol Elisabeth Sifsdatter Larsen
* Henrik Mestad
* Cecilie Mosli
* Ann Kristin Sømme
* Thea Christine Berg Kleiven

## Anmeldelser
*  *[[Osloby]]*
*  *[[Adresseavisen]]*
*  *[[VG Nett]]*
*  *[[Bergens Tidende]]*
*  *[[Side2]]*

## Referanser


## Eksterne lenker
* 
*
Vibeke Larsen

**Vibeke Larsen** (født 1971) er en samisk politiker (Nordkalottfolket) fra Norge. Hun var sametingspresident fra desember 2016 til 2017.

Hun har representert Arbeiderpartiet på Sametinget i tre perioder, siden 2005. Hun var medlem av Sametingsrådet 2007–2013, mens Egil Olli var president. I perioden 2013–2016 var hun Arbeiderpartiets parlamentariske leder inntil hun ble sametingspresident i desember 2016. 

Hun har sittet på Sametinget siden 2004, da hun overtok for Per Solli, som hun var vararepresentant for. Hun var sametingsrepresentant 2005–2009 for Nordre Nordland valgkrets, og var fra 2007 medlem av medlem i Sametingsrådet, Oppvekst- og utdanningskomiteen og Samisk parlamentarisk råd. Fra 2005 til 2007 var hun medlem i Plan- og finanskomiteen, samt i møtelederskapet.

Ved sametingsvalget 2009 ble hun igjen valgt inn på Sametinget for perioden 2009–2013. 25. februar 2010 besluttet Sametingets plenumsmøte at sametingsrådets medlemmer skal tre ut av Sametingets plenum, og bli erstattet av sine varamedlemmer. Inga-Lill Sundset overtok da Vibeke Larsens plass som sametingsrepresentant.

I sametingsvalgperiode 2021-2025 er hun representant for Nordkalottfolket og innvalgt i Sametingets oppvekst-, omsorg- og utdanningskomiteen samt Sametingets kontrollutvalg.

## Sametingsrådet Larsen
Larsen ble i desember 2016 valgt til sametingspresident. Rådet hun dannet besto av Arbeiderpartiet, Árja og Høyre. Fra desember 2016 til 28. januar 2017 besto rådet av president Vibeke Larsen (Ap), Ronny Wilhelmsen som visepresident (Ap), Mariann Wollmann Magga (Ap), Lars Filip Paulsen (H), Inger Eline Eriksen Fjellgren (Árja). Den 28. januar 2017 meddelte Larsen at hun gikk av som sametingspresident, men innen et døgn hadde hun omgjort denne beslutningen.

Fra 28. januar 2017 til plenum i mars besto rådet av president Vibeke Larsen (uavhengig), Mariann Wollmann Magga (AP), Lars Filip Paulsen (H) og Inger Eline Eriksen Fjellgren (Árja).

Fra plenumsmøte i mars 2017 besto rådet av president Vibeke Larsen (uavhengig), visepresident Lars Filip Paulsen (H), Mariann Wollmann Magga (AP), Per Mathis Oskal (AP) og Inger Eline Eriksen Fjellgren (Árja).

## Šiella
Da Vibeke Larsen ble valgt til sametingspresident, gikk Helga Pedersen av som sametingspresidentkandidat for Arbeiderpartiet til sametingsvalget i 2017. Arbeiderpartiet måtte deretter nominere en ny presidentkandidat for Sametingsvalget 2017. På det ekstraordinære nomiasjonsmøtet 28. januar 2017 fikk Ronny Wilhelmsen 21 stemmer, og Vibeke Larsen fikk 17 stemmer i andre runde. Wilhelmsen ble deretter presidentkandidat.

Vibeke Larsen gikk ut av Arbeiderpartiet, og ble uavhengig på sametinget. Hun dannet et nytt samisk sosialdemokratiskt parti som heter Šiella. Partiet stilte liste i seks valgkretser i 2017.

## Referanser


## Eksterne lenker
*
Eleanor Holmes Norton

**Eleanor Holmes Norton** (født 1937) er en amerikansk jurist og politiker og representerer District of Columbia (DC) som delegat uten stemmerett i den føderale Kongressen.

Norton studerte jus ved Yale University og var aktiv i borgerrettighetsbevegelsen som student. Hun ble utnevnt av president Jimmy Carter som den første kvinnelige leder i Equal Employment Opportunity Commission.

I 1990 ble Norton valgt til delegat for DC i Kongressen, og hun har blitt gjenvalgt hvert annet år siden. Hun representerer Det demokratiske parti. Som delegat for DC har hun ikke stemmerett i Kongressen, men kan delta og stemme i komiteer.

## Referanser


## Eksterne lenker
* 
* 
*
Tord Høivik

**Tord Høivik** (født 19. februar 1942) arbeider ved Høgskolen i Oslo, avdeling for journalistikk, bibliotek- og informasjonsfag.

Han ble i 1969 cand.real. i matematisk statistikk ved Universitetet i Oslo.

Fra 1969 til 1991 arbeidet Tord Høivik som forsker ved Institutt for fredsforskning (PRIO), der han i to perioder var instituttleder. Denne perioden ble avbrutt av fem år ved Institutt for sosiologi ved Universitetet i Oslo og to utenlandsopphold som forsker (Mexico og Tanzania).

## Eksterne lenker
* Plinius Høiviks blogg
Ulykken

***Ulykken*** er en norsk film fra 2009. Den var spillefilm-debuten til regissør Marcelino Martin Valiente, som også hadde ideen til filmen - og skrev manus sammen med Morten Thomte.

## Handling
Jonas er en suksessfull bil-selger med et stort hus, og en vellykket familie. Men i løpet av bare noen få dager blir imidlertid jobben, hjemmet og familien tatt fra ham en etter en, og han vikles inn i et garn fylt med kraftig motgang. Alt begynner med en gutt som blir påkjørt. Et vitne forteller politiet at kjøretøyet var en svart Audi. Jonas kobles til en identisk bil i forbindelse med hans siste bil-salg, og han blir umiddelbart politiets mistenkte nummer en. Jonas forsøker å bevise sin egen uskyld, men dette øker alle mistankene mot ham.

Jonas mister etter hvert jobben, familiens tillit, og sin egen frihet. Han forsøker å begynne sin egen etterforskning for å renvaske seg selv. Men desto mer han forsøker å finne sannheten, jo mer ødelegger han forholdet til sine nærmeste og sine omgivelser. Ensom og helt alene befinner Jonas seg plutselig utenfor sine kjente rammer.

## Skuespillere
* Lars Arentz-Hansen som Gerhard
* Hassan Brijany som Baran.
* Ulla Marie Broch som Andrea.
* Anders Dahlberg som politi-inspektør.
* Sven Nordin som Espen.
* Rune Temte som Jonas.

## Eksterne lenker
* 
*
San Fernando de Maspalomas

**San Fernando** er en bydel i Maspalomas på sørspissen av Gran Canaria. Den ligger i storkommunen San Bartolomé de Tirajana, som for øvrig består av byene San Agustín og Playa del Inglés. Den første bosetningen i Maspalomas lå her. San Fernando kan derfor betraktes som Maspalomas' gamleby. Noen historiske bygninger ligger i området rundt calle Alcalde Marcial Franco.

I sør grenser den til Playa del Inglés, som den er vokst helt sammen med. Innbyggertallet er 18 800 (2008). Til tross for sin geografiske nærhet til masseturismen har den beholdt sin status som kanariernes egen by. Her bor stort sett bare den lokale befolkningen. Som en følge av dette er prisene på all slags varer lavere her enn i turistområdene omkring. I San Fernando er det et stort ukemarked hver onsdag.

## Referanser


## Eksterne lenker
* Nyttig informasjon om Gran Canaria
Italia under Sommer-OL 1920

**Italia under Sommer-OL 1920**. 162 sportsutøvere fra Italia, 161 menn og én kvinne, deltok under Sommer-OL 1920 i Antwerpen. De deltok i boksing, fekting, fotball, friidrett, hestesport, moderne femkamp, sykling, stuping og turn. Italia endte på syvendeplass i den uoffisielle rangeringer med tretten gull- fem sølv og fem bronsemedaljer.   
 
## Medaljer

## Medaljevinnerne

 
## Eksterne lenker
* Resultater og profilside  på sports-reference.com